**Investicijų projekto pavadinimas**

**Projekto organizacija**

**jų projekto pavadinimas**

**Projekto organizacija**

**Vieta ir IP parengimo metai**

**Proje**

**Turinys**

[*Paveikslai ir lentelės 4*](#_Toc123288100)

[*Santrauka 5*](#_Toc123288101)

[*1. Projekto kontekstas 6*](#_Toc123288102)

[*1.1. Paslaugos pasiūla ir paklausa 6*](#_Toc123288103)

[*1.2. Teisinė aplinka 6*](#_Toc123288104)

[*1.3. Problemos ir jų atsiradimo priežastys 6*](#_Toc123288105)

[*2. Projekto turinys 7*](#_Toc123288106)

[*2.1. Tikslas ir uždaviniai 7*](#_Toc123288107)

[*2.2. Sąsajos su kitais projektais 7*](#_Toc123288108)

[*2.3. Tikslinės grupės ir poveikio ribos 7*](#_Toc123288109)

[*2.4. Projekto organizacija 7*](#_Toc123288110)

[*2.5. Paslaugos pokyčio rezultatas 7*](#_Toc123288111)

[*3. Galimybės ir alternatyvos 8*](#_Toc123288112)

[*3.1. Esamos situacijos aprašymas 8*](#_Toc123288113)

[*3.2. Galimos projekto veiklos 8*](#_Toc123288114)

[*3.3. Alternatyvų sudarymas 8*](#_Toc123288115)

[*3.4. Analizės metodo pasirinkimas 8*](#_Toc123288116)

[*4. Finansinė analizė 9*](#_Toc123288117)

[*4.1. Projekto ataskaitinis laikotarpis 9*](#_Toc123288118)

[*4.2. Finansinė diskonto norma 9*](#_Toc123288119)

[*4.3. Projekto lėšų srautai 9*](#_Toc123288120)

[*4.3.1. Projekto investicijos 9*](#_Toc123288121)

[*4.3.2. Investicijų likutinė vertė 9*](#_Toc123288122)

[*4.3.3. Projekto veiklos pajamos 9*](#_Toc123288123)

[*4.3.4. Projekto veiklos išlaidos 9*](#_Toc123288124)

[*4.3.5. Projekto mokesčiai 9*](#_Toc123288125)

[*4.3.6. Projekto finansavimas 9*](#_Toc123288126)

[*4.4. Projekto finansiniai rodikliai 9*](#_Toc123288127)

[*4.4.1. Investicijų rodikliai 9*](#_Toc123288128)

[*4.4.2 Išvada dėl finansinio gyvybingumo 10*](#_Toc123288129)

[*4.4.3. Kapitalo rodikliai 10*](#_Toc123288130)

[*4.4.4. Rodiklių palyginimas 10*](#_Toc123288131)

[*4.5. Optimalios alternatyvos pasirinkimas SVA metodu 10*](#_Toc123288132)

[*5. Ekonominė analizė 11*](#_Toc123288133)

[*5.1. Rinkos kainų perskaičiavimas į ekonomines 11*](#_Toc123288134)

[*5.2. Socialinė diskonto norma 11*](#_Toc123288135)

[*5.3. Socialinė-ekonominė nauda 11*](#_Toc123288136)

[*5.3.1. Socialinio-ekonominio poveikio naudos ir žalos komponentai 11*](#_Toc123288137)

[*5.3.2. Poveikio tikslinei grupei mastas ir nauda (žala) 11*](#_Toc123288138)

[*5.4. Socialinio-ekonominio poveikio rodikliai 11*](#_Toc123288139)

[*5.5. Optimalios alternatyvos pasirinkimas SNA metodu 11*](#_Toc123288140)

[*6. Jautrumas ir rizikos 12*](#_Toc123288141)

[*6.1. Jautrumo analizė 12*](#_Toc123288142)

[*6.2. Scenarijų analizė 12*](#_Toc123288143)

[*6.3. Kintamųjų tikimybės 12*](#_Toc123288144)

[*6.4. Rizikų vertinimas, rodikliai su rizika, rizikos priimtinumas 12*](#_Toc123288145)

[*6.5. Rizikų valdymo veiksmai 12*](#_Toc123288146)

[*7. Projekto vykdymo planas 13*](#_Toc123288147)

[*7.1. Projekto trukmė ir etapai 13*](#_Toc123288148)

[*7.2. Projekto vieta 13*](#_Toc123288149)

[*7.3. Projekto komanda 13*](#_Toc123288150)

[*7.4. Projekto tęstinumas 13*](#_Toc123288151)

[*7.5. Kitos išvados 13*](#_Toc123288152)

|  |
| --- |
| Paveikslai ir lentelės |
| [***Paveikslas 1.*** *18*](#_Toc18574787)  [***Paveikslas 2*** *27*](#_Toc18574788)  [***Paveikslas 3.*** *36*](#_Toc18574789)  [***Paveikslas 4.*** *53*](#_Toc18574790)    [***Lentelė 1.*** *..............................................18*](#_Toc18328998)  [***Lentelė 2****. 19*](#_Toc18328999)  [***Lentelė 3.*** *20*](#_Toc18329000)  [***Lentelė 4*** *20*](#_Toc18329001) |

# Santrauka

Parengus IP, glaustai pateikiama informacija iš kiekvienos struktūrinės IP dalies:

**Projekto kontekstas**. Socialinė-ekonominė projekto aplinka, teisinė aplinka, sprendžiamos problemos, turimi poreikiai. Jeigu dalis informacijos IP nenagrinėjama dėl to, kad išsami analizė buvo atlikta rengiant pažangos priemonę (ar regioninio planavimo dokumentus), informacijos trumpa santrauka pateikiama tiek IP, tiek santraukoje.

**Projekto turinys**. Projekto tikslas, sąsajos su kitais projektais, projekto ribų apibūdinimas, uždaviniai, tikslinės grupės, projekto organizacija, siekiami rezultatai.

**Projekto galimybės ir alternatyvos**. Trumpas atliktos analizės rezultatų aprašymas: pasirinktos veiklos, veiklų pasirinkimo argumentai, suformuotos alternatyvos ir jų palyginimas. Jei dalis informacijos nenagrinėjama IP dėl to, kad išsami analizė atlikta rengiant pažangos priemonę (regioninio planavimo dokumentus) ar buvo atliktos projektą pagrindžiančios galimybių studijos, pateikiama trumpa informacija bei nuorodos į konkrečius dokumentus.

**Finansinė analizė**. Atliktos analizės rezultatų aprašymas (projekto ataskaitinis laikotarpis, taikyta FDN, bendra kiekvieno pagrindinio pinigų srauto (investicijų, investicijų likutinės vertės, veiklos pajamų, veiklos išlaidų, mokesčių ir finansavimo) diskontuota ir nediskontuota sumos, apskaičiuotų finansinių rodiklių reikšmės ir išvada dėl projekto finansinio gyvybingumo).

**Ekonominė analizė**. Atliktos analizės rezultatų aprašymas (socialinio-ekonominio poveikio komponentai, taikyta SDN, apskaičiuotų ekonominių rodiklių reikšmės ir pasirinkta projekto įgyvendinimo alternatyva). Ši dalis (ir jos santrauka) nerengiama, jei analizė atliekama SVA metodu.

**Jautrumas ir rizikos**. Atliktos analizės rezultatų aprašymas (kritiniai kintamieji ir jų lūžio taškai, scenarijų analizės rezultatai, kritinių kintamųjų rizikos įverčiai, rizikos veiksnių įverčiai, rizikos priimtinumo aprašymas ir parinkti rizikų valdymo veiksmai).

**Vykdymo planas**. Projekto trukmė, etapai, veiklos, tęstinumas bei suformuluotos kitos išvados. Ši dalis (ir jos santrauka) nerengiama, jei rengiami kiti šiuos duomenis apimantys dokumentai.

# Projekto kontekstas

## 1.1. Paslaugos pasiūla ir paklausa

Aprašoma paslauga ir jos teikimo aplinka pasirinktame analizės lygmenyje. Pagrindiniai analizės aspektai nagrinėjami tokia tvarka:

1. Identifikuojamapaslauga: aprašoma esmė, aktualumas, paskirtis, tikslai ir vartotojai.
2. Atliekama paslaugos pasiūlos analizė**:** atskleidžiama, kaip šiuo metu teikiama paslauga, kokia jos principinė teikimo schema:

* aprašomos esminės charakteristikos;
* pateikiama informacija apie teikėjus pasirinktoje rinkoje.

1. Atliekama paslaugos paklausos analizė**:** kompleksiškai įvertinamas paklausos potencialas pasirinktoje geografinėje teritorijoje ar analizės lygmenyje:

* identifikuojamas esamas ir potencialus vartotojų skaičius, aprašomi jų poreikiai;
* pateikiama ir kiekybinėmis charakteristikomis išanalizuojama paskutinių 5 metų paslaugos teikimo apimtis;
* nustatoma, kokios vidinės priežastys ir kokie išorinės socialinės-ekonominės aplinkos veiksniai turėjo reikšmingą įtaką paklausos apimties pokyčiams;
* jei egzistuoja, nustatoma nepatenkinamos paklausos apimtis;
* įvertinus praeities tendencijas, nepatenkinamos paklausos apimtį bei paklausos veiksnių kitimo tendencijas, sudaromos paslaugos paklausos prognozės siekiamo pokyčio laikotarpiui (priklausomai nuo vėliau pasirinktos IP ataskaitinio laikotarpio trukmės).

## 1.2. Teisinė aplinka

Aprašoma teisinė aplinka, nurodoma, kokie teisės aktai reglamentuoja paslaugos teikimą, kokie galimi projekto įgyvendinimo galimybių, veiklų, rezultatų, finansinio tęstinumo apribojimai ir norminiai reikalavimai iš jų kyla.

## 1.3. Problemos ir jų atsiradimo priežastys

Šiame skyriuje atskleidžiamos su paslaugos teikimu susijusios problemos bei jų priežastys, jos sugrupuojamos, parodant galimas pasekmes, jei problema nebus išspręsta. Nurodomos sąsajos su atitinkamuose strateginio valdymo sistemos investicijų planavimo dokumentuose - plėtros programoje bei pažangos priemonėje (regioninio planavimo dokumentuose regioninių intervencijų atveju) - identifikuotomis problemos priežastimis (ar pasekmėmis), prie kurių šalinimo prisideda konkretus rengiamas IP.

# 2. Projekto turinys

## 2.1. Tikslas ir uždaviniai

Projekto tikslas ir uždaviniai, t. y. kokio pokyčio siekiama, kokią socialinę-ekonominę naudą sukurs projekto įgyvendinimas ir ko esminio reikia, kad projekto tikslas būtų pasiektas.

## 2.2. Sąsajos su kitais projektais

Trumpi projekto organizacijos ir kitų įstaigų, organizacijų ir (arba) kitų įmonių įgyvendinamų projektų, susijusių su rengiamu IP, aprašymai, nurodomi pasiekti rezultatai (įgyvendinamos veiklos, jei projektas tebevykdomas), bendra investicijų vertė ir paskirtis. Įvertinama, ar projektas nėra išskaidytas bei ar nėra dvigubo finansavimo rizikos.

## 2.3. Tikslinės grupės ir poveikio ribos

Šioje IP dalyje detaliai aprašomos projekto tikslinės grupės ir išskiriamos poveikio ribos, į kurias atsižvelgus vėliau bus formuojama projekto apimtis.

## 2.4. Projekto organizacija

Šioje IP dalyje pristatoma organizacija, įstaiga, įmonė ar jų grupė, planuojanti įgyvendinti projektą.

## 2.5. Paslaugos pokyčio rezultatas

Aprašoma, kaip keisis paslauga ir jos teikimas įgyvendinus projektą, koks minimalus siekiamas paslaugos pokyčio rezultatas leis pasiekti projekto tikslą. Siekiami minimalūs rezultatų kiekybiniai ir/arba kokybiniai rodikliai pateikiami skaitine išraiška, yra pamatuojami.

Aiškiai išskiriami reikalavimai turtui, reikalingam paslaugai teikti.

Siekiamas minimalus paslaugos pokyčio rezultatas turi aiškiai sietis su sprendžiama problema, padėti pašalinti nustatytas problemos priežastis, paaiškinti, kaip ir kiek projekto įgyvendinimas išsprendžia problemą, dėl kurios jį siekiama įgyvendinti. Siekiamas rezultatas turi prisidėti prie atitinkamoje pažangos priemonėje numatytų siekiamų rezultatų rodiklių reikšmių. Nurodoma projekto ir priemonės siekiamų rezultatų sąsaja.

Išanalizuojamas ir aprašomas tikėtinas projekto socialinis-ekonominis poveikis, kuris taip pat gali būti paslaugos pokyčio rezultatas.

# 3. Galimybės ir alternatyvos

## 3.1. Esamos situacijos aprašymas

Esama situacija analizuojama sprendžiamos problemos apimtimi, aprašoma, kas būtų, jei projekto organizacijos veikla būtų vykdoma įprastai. Aprašomos paslaugos charakteristikos ir pinigų srautai. Esamos situacijos srautų duomenys reikalingi kaip atskaitos taškas, leisiantis vėliau finansiniais ir ekonominiais rodikliais įvertinti projekto įgyvendinimo sąlygotus paslaugos teikimo pokyčius.

## 3.2. Galimos projekto veiklos

Atsižvelgiant į projekto problemą, jos priežastis, siekiamus minimalius rezultatus, konteksto ir turinio bei analizės, kuri buvo atlikta aukštesnio lygmens planavimo dokumentuose, rezultatus, identifikuojamos galimos projekto įgyvendinimo veiklos ir sudaromas veiklų sąrašas. Alternatyvų analizei atlikti sudarytas veiklų sąrašas turi atitikti problemos apimtį (pvz., nacionalinio, regioninio, savivaldybės lygmens), investavimo tikslus (pvz., naujos paslaugos kūrimui, esamos paslaugos apimties ir/ar kokybės gerinimui), viešosios paslaugos teikimo galimybes (pvz. įvertintos galimybės paslaugą teikti nuotoliniu, mobiliu būdu, įsigyjant paslaugą rinkoje, kooperuojantis) ir galimus investavimo objektus.

## 3.3. Alternatyvų sudarymas

Iš identifikuotų galimų veiklų pasirenkamos veiklos, kurios geriausiai atitinka projekto tikslą, bei suformuojamos alternatyvos (veiklų rinkiniai) palyginimo skaičiavimams atlikti. Eliminavus tikslų neleisiančias pasiekti ar neįmanomas įgyvendinti veiklas ir strategiškai pasirinkus veiklą ar veiklų derinį, sudaromos 3 alternatyvos projekto tikslams įgyvendinti (mažiausiai analizuojamos dvi alternatyvos**[[1]](#footnote-2)**). Projekto įgyvendinimo alternatyvos aprašomos IP, argumentuotai pagrindžiant konkrečių veiklų pasirinkimo priežastis, bei nurodomi alternatyvų esminiai skirtumai.

Paaiškinamas alternatyvų formavimui pasirinktas skaičiavimo principas – veiksmingumo ar efektyvumo.

## 3.4. Analizės metodo pasirinkimas

Alternatyvoms palyginti ir optimalios alternatyvos pasirinkimui pagrįsti naudojami sąnaudų-veiksmingumo analizės (SVA) arba sąnaudų-naudos analizės (SNA) metodai. Projekto įgyvendinimo alternatyvų palyginimas įprastai atliekamas SNA metodu, t.y. investicijų efektyvumas vertinamas palyginant projektui įgyvendinti reikalingas sąnaudas su investicijų sukuriama socialine-ekonomine nauda. Taip pat, esant tam tikroms sąlygoms (atvejai numatyti Metodikoje), gali būti naudojamas SVA metodas, kuomet palyginamos vertinamų projekto įgyvendinimo alternatyvų grynosios išlaidos siekiamo paslaugos pokyčio rezultato vienetui.

Taikytinas projekto įgyvendinimo alternatyvų vertinimo metodas (SNA ar SVA) priklauso nuo investicijų (siekiamo pokyčio) apimties ir pobūdžio. Privalu atsižvelgti į tai, ar investicijos planuojamos esamos paslaugos tęstinumui užtikrinti, kokybei išlaikyti, nedidinant jos apimties, ar, priešingai, paslaugos apimties išplėtimui, kokybės esminam pokyčiui, ar naujos paslaugos teikimui. Aprašomas ir argumentuojamas pasirinktas analizės metodas.

# Finansinė analizė

IP aprašomojoje dalyje pateikiami projekto finansiniai srautai, paaiškinamos skaičiavimų prielaidos.

## 4.1. Projekto ataskaitinis laikotarpis

Paaiškinamas pasirinktas projekto ataskaitinis laikotarpis. Investavimo į ilgalaikį turtą atveju, nurodytas ataskaitinis laikotarpis turi atitikti ekonomiškai pagrįstą projektu kuriamo ilgalaikio turto naudojimo trukmę (infrastruktūros ekonomiškai naudingo tarnavimo laikotarpį) ir apimti laikotarpį, per kurį naudingiau naudoti infrastruktūrą palaikant jos naudojimo savybes (techninis aptarnavimas, remontas ir pan.), nei sukurti reikalingą infrastruktūrą iš naujo.

## 4.2. Finansinė diskonto norma

Nurodoma pasirinkta finansinė diskonto norma, argumentuojama, jei pasirenkama skaičiavimuose taikyti kitą nei Metodikoje rekomenduojama finansinė diskonto norma.

## 4.3. Projekto lėšų srautai

Kartu su prielaidomis nurodomi projekto pinigų srautai realiomis (neindeksuotomis) vertėmis. Paaiškinama, ar pinigų srautai nurodomi su PVM ar be, argumentuojama.

4.3.1. Projekto investicijos

Įvertinamas racionalus ir realus investicijų poreikis (pagrindžiama skaičiavimais, rinkos analize, oficialiais šaltiniais ir pan.) ir suplanuojama investicijų patyrimo eiga, dalys ir proporcijos. Atsižvelgiant į rinkos kainų tendencijas konkrečiai investicijų rūšiai ir įvertinant galimus kainų pokyčius projekto ataskaitinio laikotarpio pradžiai, nustatomas investicijų poreikis, maksimaliai tiksliai atitinkantis galimas rinkos kainas.

Investicijų vertės nustatymo prielaidos detaliai aprašomos IP.

4.3.2. Investicijų likutinė vertė

Nurodoma ilgalaikio turto vertė pasibaigus projekto ataskaitiniam laikotarpiui, pagrindžiamas taikomas turto nusidėvėjimo laikotarpis, įvertinama reinvesticijų(turto būklės atstatymo išlaidų) įtaka.

4.3.3. Projekto veiklos pajamos

Įvertinamos pajamos, kurios tiesiogiai gaunamos iš vartotojų už prekes ir (arba) paslaugas, kurios sukuriamos įgyvendinant projektą. Veiklos pajamų dydžiai turi būti pagrįsti faktine, technologine, rinkos ir kt. objektyviai patikrinama informacija bei proporcingi suplanuotoms investicijoms. Pateikiamos ir paaiškinamos pajamų ir jų kitimo prielaidos per visą projekto ataskaitinį laikotarpį.

4.3.4. Projekto veiklos išlaidos

Nurodomos išlaidos, kurios bus patiriamos eksploatuojant projekto įgyvendinimo metu sukurtą turtą viešajai paslaugai teikti (ar kitos išlaidos, siejamos su projekto metu kuriamu pokyčiu, jei investavimas į ilgalaikį turtą nenumatytas), paaiškinamos išlaidų ir jų kitimo prielaidos per visą projekto ataskaitinį laikotarpį. Veiklos išlaidų dydžiai turi būti pagrįsti faktine, technologine, rinkos ir kt. objektyviai patikrinama informacija bei proporcingi suplanuotoms investicijoms.

4.3.5. Projekto mokesčiai

Įvertinami mokesčių piniginiai srautai, kurie atsiranda dėl projekto veiklų įgyvendinimo.

4.3.6. Projekto finansavimas

Nurodomi projekto finansavimo šaltiniai, jų proporcijos.

Investavimas siekiant pagerinti viešosios paslaugos kokybinius parametrus lemia viešojo finansavimo poreikio padidėjimą pasibaigus projekto investicijų laikotarpiui. Būtina numatyti, iš kokių finansavimo šaltinių šios padidėjusios išlaidos bus finansuojamos bei šią informaciją atskleisti IP.

## 4.4. Projekto finansiniai rodikliai

Taikant SNA metodą pagrindinės išvados pateikiamos remiantis FGDV(I) verte arba visų finansinių rodiklių deriniu, taikant SVA metodą išvados teikiamos remiantis SEVR reikšme.

4.4.1. Investicijų rodikliai

Nurodomos bei pakomentuojamos rodiklių reikšmės:

- Finansinė grynoji dabartinė vertė ([FGDV](#FGDV));

* Finansinė vidinė grąžos norma (FVGN);
* Finansinis naudos ir išlaidų santykis (FNIS).

### 4.4.2 Išvada dėl finansinio gyvybingumo

Pateikiama išvada dėl projekto finansinio gyvybingumo, pakomentuojama, ar projekto ataskaitinio laikotarpio metais sukauptas grynasis pinigų srautas nėra neigiamas ir ar projekto organizacija yra numačiusi reikalingas lėšas ne tik projekto įgyvendinimui, bet ir jo rezultatų palaikymui.

### 4.4.3. Kapitalo rodikliai

Nurodomos bei pakomentuojamos rodiklių reikšmės:

- Finansinė grynoji dabartinė vertė (FGDV(K));

- Finansinė vidinė grąžos norma (FVGN(K)).

### 4.4.4. Rodiklių palyginimas

Pateikiama išvada, ar kuri nors projekto įgyvendinimo alternatyva gali būti išskirta kaip finansine prasme pranašesnė.

## 4.5. Optimalios alternatyvos pasirinkimas SVA metodu

Atliekant alternatyvų palyginimą SVA metodu, pagrindinės išvados daromos atsižvelgiant į sąnaudų efektyvumo-veiksmingumo rodiklio (SEVR) reikšmę. Optimalios alternatyvos SEVR reikšmė yra mažiausia, įskaitant ir neigiamas reikšmes.

Paaiškinama, kaip alternatyvų palyginimui pasirinktas paslaugos pokyčio rezultatas (PPR) atspindi esamos paslaugos ir su ja susijusios problemos pokyčio mastą.

# 5. Ekonominė analizė

*Ši dalis rengiama IP, kuriuose alternatyvų analizė atliekama SNA metodu.*

**5.1. Rinkos kainų perskaičiavimas į ekonomines**

Ekonominėje analizėje naudojami ekonominiai pinigų srautai, kurie apskaičiuojami koreguojant finansinės analizės pinigų srautus atitinkamais konversijos koeficientais. Naudojant CPVA parengtą IP skaičiuoklę ir atliekant veiksmus joje taip, kaip tai numatyta Metodikoje, skaičiavimai atliekami automatiškai. Pakomentuojamas IP skaičiuoklėje pasirinkto ekonominės veiklos sektoriaus atitikimas IP numatytoms veikloms bei projekto tikslui.

Jei veiksmai atliekami kitomis skaičiavimo priemonėmis, rinkos kainų perskaičiavimo eiga bei prielaidos pakomentuojami IP.

## 5.2. Socialinė diskonto norma

Jei taikoma Metodikoje rekomenduojama socialinė diskonto norma, papildomai nekomentuojama. Taikant kitą diskonto normą, jos dydis bei skaičiavimo principas pagrindžiamas IP.

## 5.3. Socialinė-ekonominė nauda

### Socialinio-ekonominio poveikio naudos ir žalos komponentai

Nurodomi ir pakomentuojami projekto naudos vertinimui pasirinkti socialinės-ekonominės naudos ir žalos komponentai, paaiškinama, kaip jie atitinka sprendžiamą problemą ir siekiamą pokytį. Jeigu projekto įgyvendinimo alternatyvų socialinei-ekonominei naudai pamatuoti taikomi individualiai apskaičiuojami naudos (žalos) komponentai, pagrindžiama, kad taikomos komponentų reikšmės apskaičiuotos naudojant pagrįstus ir patikimus informacijos šaltinius.

### Poveikio tikslinei grupei mastas ir nauda (žala)

Apibūdinamas projekto poveikio tikslinei grupei mastas, pateikiamos pagrindinės prielaidos. Pagrindžiama, kad projekto alternatyvų socialinė-ekonominė nauda įvertinta proporcingai tikslinei grupei, kuriai skirtas projektas.

**5.4.Socialinio-ekonominio poveikio rodikliai**

Nurodomos bei pakomentuojamos pagrindinių socialinės–ekonominės analizės rodiklių reikšmės:

1. Ekonominė grynoji dabartinė vertė (EGDV),

2. Ekonominė vidinė grąžos norma (EVGN) ir

3. Ekonominės naudos ir išlaidų santykis (ENIS).

## 5.5. Optimalios alternatyvos pasirinkimas SNA metodu

Pateikiama išvada dėl patraukliausios (optimalios) alternatyvos palyginus išnagrinėtas alternatyvas pagal finansinės analizės rodiklius (4.4. skyrius) ir ekonominės analizės rodiklius (5.4 skyrius).

Pateikiamas vertinimas, ar pasirinkta IP įgyvendinimo alternatyva yra finansiškai gyvybinga (kiekvienais projekto ataskaitinio laikotarpio metais sukauptasis grynųjų pinigų srautas teigiamas) ir sukuria didžiausią socialinę-ekonominę naudą. Visais atvejais teigiama EGDV bei ENIS, didesnis už 1, o VGN didesnė už SDN rodo, jog projektas yra naudingas visuomenei. Kuo šie rodikliai aukštesni, tuo didesnę socialinę-ekonominę naudą sukuria projektas.

Rodiklių vertinimo atžvilgiu pagrindiniu laikomas EGDV, tačiau racionaliam alternatyvų palyginimui ir korektiškam rezultatų interpretavui svarbus korektiškas alternatyvų suformavimas, laikantis vienu iš principų: efektyvumo ar veiksmingumo. Pagrindžiant pagrindiniais vertinimo rodikliais gali būti laikomi ir ENIS ar EVGN.

Nustačius optimalią projekto įgyvendinimo alternatyvą, apibrėžiami fiziniai projekto įgyvendinimo rezultatai, kurie kaip rodikliai vėliau leis kontroliuoti projekto įgyvendinimo progresą ir konstatuoti užbaigtumą.

# 6. Jautrumas ir rizikos

Šioje IP dalyje analizuojami ir įvertinami rizikos veiksniai, darantys įtaką projektui, parengiamas jų valdymo planas, numatomi būtinieji ištekliai jiems valdyti, įvertinamas rizikų pasireiškimo poveikis projekto finansams ar siekiamam paslaugos pokyčio rezultatui.

**6.1. Jautrumo analizė**

Nurodomi ir pakomentuojami IP skaičiuoklėje atliktos jautrumo analizės rezultatai, įvardinami kritiniai kintamieji (iki 10 vnt.), turintys reikšmingą poveikį finansiniams ir/ar ekonominiams rodikliams, bei jų lūžio taškai. Jei skaičiavimai atliekami nenaudojant CPVA IP skaičiuoklės, pateikiamas kritinių kintamųjų nustatymo, tarpusavio priklausomumo eliminavimo, atliktos elastingumo analizės aprašymas.

## 6.2. Scenarijų analizė

Pakomentuojami esminiai scenarijų analizės rezultatai, kritinių kintamųjų lūžio taškai. Tuo atveju, jei keičiamos standartinės IP skaičiuoklės scenarijų analizės prielaidos, jos kartu su pagrindimu pateikiamos IP aprašomojoje dalyje.

**6.3. Kintamųjų tikimybės**

Jei nenaudojama CPVA IP skaičiuoklė, pagrindžiama, kad kintamųjų tikimybėms nustatyti tikimybių skirstiniai nustatyti remiantis eksperimentiniais duomenimis, panašių projektų istoriniais duomenimis, ekspertų konsultacijomis ir pan., pateikiami skaičiavimų duomenys.

## Rizikų vertinimas, rodikliai su rizika, rizikos priimtinumas

Pateikiamas finansinių ir ekonominių rodiklių su rizika vertinimas projekto rezultatų pasiekimo atžvilgiu bei pakomentuojamas rizikų verčių priimtinumas projekto organizacijai, t.y. ar projekto organizacija finansiškai sugebės įgyvendinti projektą ir užtikrinti veiklos tęstinumą visą ataskaitinį laikotarpį, pasireiškus projekto rizikoms.

Jei nenaudojama CPVA IP skaičiuoklė, pagrindžiama, kad apskaičiuotos rizikos vertės yra pagrįstos taikytų kintamųjų tikimybės atžvilgiu, pateikiami skaičiavimų duomenys.

## Rizikų valdymo veiksmai

Identifikuojami rizikos veiksniai, galimas jų poveikis bei valdymo priemonės. Rizikų grupė detalizuojama, aprašant jos priežastį ir galimą poveikį projektui, atsižvelgiant į aktualius rizikos veiksnius.Nurodomos priemonės, kurių bus imamasi aktualiems rizikų veiksniams valdyti ir tam įgyvendinti reikalingi ištekliai.

|  |  |  |  |
| --- | --- | --- | --- |
| **Nr.** | **Rizikų grupė** | **Paaiškinimas** | **Valdymo priemonės** |
| 1 | Projektavimo rizika |  |  |
| 2 | Rangos darbų rizika |  |  |
| 3 | Įsigyjamos (pagaminamos) įrangos, įrenginių ir kito ilgalaikio turto rizika |  |  |
| 4 | Įsigyjamų paslaugų rizika |  |  |
| 5 | Finansavimo prieinamumo rizika |  |  |
| 6 | Teikiamų paslaugų rizika |  |  |
| 7 | Paklausos rinkoje rizika |  |  |
| 8 | Turto likutinės vertės rizika |  |  |

# 7. Projekto vykdymo planas

*IP 7.1-7.5 dalys rengiamos, jei nerengiami kiti atitinkamą informaciją apimantys dokumentai.*

## 7.1. Projekto trukmė ir etapai

Aprašomi projekto įgyvendinimo trukmę lemiantys veiksniai bei atskleidžiama, ar projekto organizacija yra atlikusi parengiamuosius veiksmus projekto įgyvendinimui.

Grafiškai pavaizduojama įgyvendinimo trukmė, nurodomi etapai ir aprašomas kiekvieno etapo laukiamas rezultatas.

## 7.2. Projekto vieta

Pateikiama informacija apie projekto vykdymo vietą, kur bus naudojamas projekto metu įsigytas ilgalaikis turtas, aprašoma vietos infrastruktūra, ar vieta yra tinkama ir patogi viešajai paslaugai teikti, kaip bus užtikrintas paslaugos prieinamumas, kokie buvo konkrečios fizinės vietos pasirinkimo kriterijai.

## 7.3. Projekto komanda

Paaiškinama, kaip bus užtikrintas projekto administravimas ir įgyvendinimo priežiūra:

1. projekto valdymo organizacinė struktūra,
2. projekto komanda, jos narių funkcijos ir atsakomybės.

**7.4. Projekto tęstinumas**

Aprašomas projekto tęstinumas, nurodoma:

1) kaip bus naudojamasi projekto metu sukurtais rezultatais,

2) kaip bus užtikrinamas tinkamas sukurtos infrastruktūros naudojimas ir išlaikymas,

3) kaip pasikeis organizacijos, įstaigos ar įmonės veikla įgyvendinus projektą.

## 7.5. Kitos išvados

Glaustai pateikiama informacija apie projektą:

1) kaip bus išspręsta problema,

2) pristatoma pasirinkta projekto alternatyva, atskleidžiamos jos įgyvendinimo organizacinės detalės, veiklos, pirkimai, kuriuos planuojama atlikti, pateikiama projekto loginio pagrindimo struktūra,

3) nurodomi finansinės ir ekonominės analizės rezultatai,

4) pateikiama kita svarbi informacija.

\_\_\_\_\_\_\_\_\_\_\_\_\_\_\_\_\_\_\_\_

1. Jei kitaip nenustatyta dokumentuose, nustatančiuose IP rengimo sąlygas. [↑](#footnote-ref-2)